iBooks Author - opettajan työkalu « Mobiililaitteet opetuksessa « Ilona Mobiili « Ratkaisut « IlonaIT
Ilona Mobiili
Mobiililaitteet opetuksessa iPad opetuksessa Vinkkejä kilpailuttamiseen Tablettilaiden inspiraatio-workshop? iPad -pakettiratkaisu koululle Tilaa iPad opetuksessa -lehti Huolenpitoa asiakkaillemme Koulutusta tablettien käyttöön Tablettipiloteille ilmainen tekninen tukipaketti iPadin käyttöönotto koulussa iPad Edu-linkkivinkit iPad teknisesti ja vinkit iBooks Author - opettajan työkalu Säilytys & synkronointi Mobiililaitteiden hallinta (MDM) Mobiililaitteet yrityksissä Tablettiseminaari kunnille IS-hankinta: Tablettilaitteiden puitetoimittajanne - Ilona IT Ilona TiedeluokkaIlona LangatonIlona VerkkokokousLisenssitPlagioinnin estoDigijulkaiseminenLuentotallennusToimistoon
- Ilmainen työkalu opettajille iPad-kirjan tekoon
Opettajat tekevät jatkuvasti erilaista oppimateriaalia, jota jaetaan yleensä paperitulosteina oppilaille. iBooks Author on uusi sovellus, jolla opettajat voivat tehdä oppimateriaaleistaan vuorovaikutuksellisia iPad-kirjoja. iBooks Author on Applen uusi ilmainen ohjelma, joka on saatavana ainoastaan OS X Lionille. Mac App Storesta ladattava ohjelma on suunniteltu täysin iPad-kirjojen tekoon. Ohjelmalla on tehty osa näyttävistä interaktiivisista iBookstoressa myytävistä kirjoista ja kaikkia iPadille julkaistut varsinaiset oppikirjat, joita on tosin alkuvaiheeessa myynnissä vain USA:ssa.
Opettajat voivat hyödyntää iBooks Authoria eri tavoin. Sillä voidaan tehdä jopa uusi laaja digitaalinen oppikirja ja julkaista se iBookstoreen, josta muut opettajat voivat ostaa tai ladata kirjan. Toinen vaihtoehto on koostaa omia oppimateriaaleja iPad-kirjoiksi ja jakaa ne pelkästään luokan tai koulun iPadeihin.
iBooks Authorin selkeä käyttöliittymä muistuttaa Pagesia. Kirjan teossa lähdetään liikkeelle valitsemalla jokin kuudesta työpohjasta. Kirja koostetaan sen jälkeen lisäämällä kirjan nimi ja kansikuva, teksti, kuvia, taulukoita, kaavioita, sanasto sekä vuorovaikutuksellisia elementtejä.
Teksti voidaan lisätä suoraan Pages- tai Word-tiedostosta, jolloin iBooks Author jakaa tekstin automaattisesti lukuihin. Kirjan taittaminen on helppoa, tekstin asettelua muutetaan valitsemalla jokin valmiista tyyleistä ja ohjelma hoitaa taiton automaattisesti. Kirja taitetaan myös automaattisesti pysty- ja vaakasuoraan asentoon.
Multimediaa ja vuorovaikutuksellisuutta
Vuorovaikutuksellisuutta voidaan lisätä Widgetien avulla. Sivulle voidaan lisätä esimerkiksi kuvagalleria, jota ohjataan sormen pyyhkäisyillä, videotiedostoja ja pyöriviä 3D-malleja. Mielenkiintoisimmat vaihtoehdot ovat vuorovaikutukselliset kuvat. Esimerkiksi karttapohjaan voidaan lisätä kohtia, joita napauttamalla esiin tulee esimerkkikuvia ja tekstiä kyseiseltä alueelta. Oppimateriaaliin voi myös lisätä pienellä vaivalla monivalintakysymyksiä tehostamaan opiskelua.
iPad-kirjan tekoa helpottaa jatkuva esikatselumahdollisuus. Esikatselu onnistuu yksinkertaisesti kytkemällä iPad Maciin kiinni.
Valmis iPad-kirja on mahdollista julkaista iBookstoreen muiden opettajien iloksi. Sitä varten luodaan tili iBookstoreen ja ladataan ilmainen iTunes Producer. Itse tehty oppikirja voidaan jakaa ilmaiseksi tai myydä sitä halutulla summalla, josta 70 prosenttia jää omaan taskuun ja 30 prosenttia menee Applelle.
Koulun sisäiseen käyttöön tarkoitettu materiaali tallennetaan yksinkertaisesti iBooks-kirjaksi, joka jaetaan sen jälkeen muille joko lähettämällä se sähköpostilla tai synkronoimalla se iTunesilla. Muille laitteille se voidaan tallentaa pdf-dokumentiksi, mutta vuorovaikutukselliset elementit toimivat vain iPadissa.
iBooks Author on mielenkiintoinen uusi työkalu opettajille.
Ilona IT:n suunnittelemassa iPad Mobilliluokassa tulee mukana Macbook -master-tietokoneeksi, tätä laitetta voit hyödyntää lataamalla sille iBooks Authorin